Gramatička pojašnjenja – pogledati i u knjizi str. 81.

Predlozi *an, auf, hinter, in, neben, über, unter, vor, zwischen* mogu da stoje i sa dativom i sa akuzativom, u zavisnosti od značenja rečenice, odnosno glagola koji se koristi.

Kad glagol daje odgovor na pitanje wo? (gde?, mirovanje) – koristi se dativ, a kad glagol daje odgovor na pitanje wohin? (kuda?, kretanje) – koristi se akuzativ.

Primeri:

Ich bin in der Schule. (Ja sam u školi.) pitanje bi bilo WO? (gde si?, mirovanje) i zato posle *in* stoji član za ženski rod u dativu

Ich gehe in die Schule. (Idem u školu) pitanje bi bilo WOHIN? (kuda?, kretanje) i zato posle *in* stoji član za ženski rod u akuzativu.

Das Buch steht auf dem Tisch. (Knjiga stoji na stolu) WO? – posle *auf* je član za muški rod u dativu

Ich stelle das Buch auf den Tisch. (Stavljam knjigu na sto) WOHIN? – posle *auf* stoji član za muški rod u akuzativu

Postoje tzv. opozicije glagola za mirovanje i kretanje, odnosno dativ i akuzativ

|  |  |
| --- | --- |
| dativ | akuzativ |
| stehen (stajati) | stellen (staviti) |
| liegen (ležati) | legen (položiti) |
| sitzen (sedeti) | setzen (sesti, postaviti) |
| hängen (visiti) | hängen (okačiti) |

Hängen ima značenje visiti i okačiti, a aktuelno značenje prepoznaje se iz konteksta.

Dakle, uz glagole stehen, liegen, sitzen i hängen (visiti) koristi se dativ, a uz glagole stellen, legen, setzen i hängen (okačiti) akuzativ.